Բրայս Դալաս Հովարդ

Բրայս Դալաս Հովարդ (անգլ.՝ Bryce Dallas Howard, մարտի 2, 1981(1981-03-02), Լոս Անջելես, Կալիֆոռնիա, ԱՄՆ), ամերիկացի դերասանուհի, հայտնի է դարձել Մ. Նայթ Շյամալանի «Խորհրդավոր անտառ» և «Աղջիկը ջրից» ֆիլմերում խաղացած դերերով, ինչպես նաև ըստ «Կյանքը հիասքանչ է», «Սարդ-մարդ 3. թշնամու արտացոլանք», «Սպասուհի», «Մանդերլեյ» և «Աշխարհը յուրայի դարաշրջանում» ֆիլմերի։


== Կենսագրություն ==
Բրայսը ծնվել է 1981 թվականի մարտի 2-ին Լոս Անջելեսում, Կալիֆորնիա, հոլիվուդյան դերասան և ռեժիսոր Ռոն Հովարդի և գրող Չերիլ Ալեյի (Շերիլ Էլլի) ընտանիքում։ Նրա պապը դերասան Ռանս Հովարդն է, հորեղբայրը՝ դերասան Կլինտ Հովարդը, իսկ նրա կնքահայրը՝ դերասան Հենրի Վինկլերը, ով գլխավոր դերերից մեկն է խաղացել նրա հոր հետ «Երջանիկ օրեր» ֆիլմում։ Իր երկրորդ «Դալաս» անունը նա ստացել է այն պատճառով, որ բեղմնավորվել է Դալասում, Տեխաս։
Հովարդը, նրա կրտսեր քույրեր-երկվորյակներ Ջոսլինը և Փեյջը, ինչպես նաև կրտսեր եղբայր Ռիդը, դաստիարակվել են շոու-բիզնեսի աշխարհից դուրս։ Ծնողները նրանց մոտ չէին թողնում հեռուստատեսություն։ Սակայն Հովարդի բոլոր չորս երեխաները ներգրավված էին որպես ստատիստներ նրա որոշ ֆիլմերում, օրինակ «EDtv»-ում։
Աղջիկը մեծանում էր Գրինվիչում, Կոնեկտիկուտ նահանգ, որտեղ նա 1996 թվականին ավարտում է Greenwich Country Day School դպրոցը։ Իններորդ դասարանում նա արդեն հանդես է եկել միսս Ադելաիդայի դերում «Տղաներ և տիկնիկներ» մյուզիքլում և Լեյբերի և Ստոլերի «Ես - Կին ես» սեփական չուրահատուկ վարկածով վարիետեում։ Այնուհետև նա հաճախել է Byram Hills High School դպրոցը Արմոնկում, Նյու Յորք, որտեղ ելույթներ է ունեցել այդ դպրոցի բեմում բեմադրված մի քանի շոուներում, դպրոցն ավարտել է 1999 թվականին։ Հովարդը նաև այցելել է Stagedoor Manor, կատարողական արվեստի տեսակների ճամբար, իր մոտիկ ընկերուհիներից մեկի հետ՝ Նատալի Փորտմանի։ Նա սովորում էր Բրայս Դալաս անվան տակ, որպեսզի իրեն չընդունեին որպես հանրահայտ դերասանի դուստր։ Ավագ դպրոցն ավարտելուց հետո Հովարդը երեք տարի ուսումնարել է Նյու Յորքի համալսարանին կից Tisch School of the Arts քոլեջում, որի ընթացքում նա նաև հաճախում էր Ստելա Ադլերի կոնսերվատորիա։ Ուսումնարման ընթացքում Բրայսը մասնակցություն է ունեցել Բրոդվեյի «Պատմվածք երկու քաղաքների մասին» մյուզիքլի ձայնագրությունում։ 2003 թվականին նա ստանում է դրամայի շրջանում կերպարվեստի բակալավրի աստիճան։ Այդ ժամանակ նա խաղում էր Բրոդվեյում, Բեռնարդ Շոուի, Ուիլյամ Շեքսպիրի և Անտոն Չեխովի դասական պիեսներում։ Հովարդը նաև ավարտել է Չիկագոյի Steppenwolf Theatre Company և Նյու Յորքի The Actors Center քոլեջները։


== Կարիերա ==
Հովարդը մի քանի անգամ որպես ստատիստ հայտնվել է հոր ֆիմերում, մինչ 2004 թվականին Ալան Բրաունի «Սիրո գիրք» դրամայում գլխավոր դերում նորամուտելը։ Նաև նաև ելույթներ է ունեցել նյու յորքյան բեմում բազմաթիվ բեմադրություններում, սակայն նրա առաջին կարևոր դերը եղել է Մ. Նայթ Շյամալանի «Խորհրդավոր անտառ» ֆիլմում, որտեղ նրան հաստատել են առանց լսումների նրանից հետո, երբ Շյամալանը նրան նկատել է բրոդվեյան շոույում։ Դրանից հետո Լարս ֆոն Տրիերը նրան Նիկոլ Քիդմանի փոխարեն վերցնում է Գրեյսի դերում «Մանդերլեյ» (2005) ֆիլմում։ 2006 թվականին թողարկվում է Հովարդի և Շյամալանի նոր համատեղ աշխատանքը՝ «Աղջիկը ջրից» ֆիլմը, որտեղ Բրայսը խաղում է Սթորիին, ջրային նիմփայի։
2007 թվականի մայիսին նա հայտնվել է «Սարդ-մարդ 3. թշնամու արտացոլանք» ֆիլմում, Սարդ-մարդու մասին պատմող երրորդ մասում, Թոբի Մագուայերի և Քիրստեն Դանստի հետ գլխավոր դերերում, որտեղ նա խաղում է Պիտեր Պարկերի նոր ընկերուհուն, համակրելի Գվեն Սթեյսիին։ Կարմրահեր Հովարդը այդ դերի համար մազերը ներկել է շիկահեր (միևնույն ժամանակ բնական շիկահեր Դանստը Մերի Ջեյն Ուոթսոնի դերի համար մազերը ներկել էր շիկակարմիր)։ Հովարդը այդ դերը շահել էր Էլիշա Քաթբերտի և Սիեննա Միլլերի հետ մրցակցությունում։
2007 թվականին Հովարդը ձեռնամուխ է եղել ««Արցունք» ադամանդի կորուստը» ֆիլմում նկարահանումներին, Բրայսը այդ դերը ստացել էր Լինդսի Լոհանի փոխարեն։
Հովարդը գրել և նկարահանել է «Խոլորձ» կարճամետրաժ ֆիլմը՝ «Glamour» ամսագրի «Reel Moments» շարքի մի մասը, որը ֆինանսավորվում էր «Cartier»-ի և «FilmAid International»-ի կողմից։
2008 թվականին Հովարդը նկարահանվել է «Տերմինատոր։ Փրկիչը» ֆիլմում, Ջոն Քոնորի կնոջ՝ Քեյթ Քոնորի դերում։ Ֆիլմը թողարկվել է 2009 թվականին և բավականին գումար է վաստակել, սակայն շատերը գալիս են այն կարծիքի, որ Հովարդը երը որպես հարկն է չի հասկացել։ Իսկ 2010 թվականին նա նկարահանվել է «Մթնշաղ» ֆիլմի երրորդ մասում։


== Անձնական կյանք ==
2006 թվականի հունիսի 17-ին Հովարդը ամուսնացել է դերասան Սեթ Գեյբլի հետ, ում հետ նա ծանոթացել էր Նյու Յորքի համալսարանում և հանդիպում էին հինգ տարվա ընթացքում։ Այժմ նրանք ապրում են Հոլիվուդում։ Բրայսը առաջին երեխային՝ Թեոդոր Նորման Հովարդ Գեյբլ անունով որդուն, ծննդաբերել է 2007 թվականի փետրվարի 16-ին։ 2011 թվականի մայիսի 26-ին հայտնի է դառնում, որ Հովարդը սպասում է երկրորդ երեխային։ Նրանց երկրորդ երեխան՝ դուստր Բեաթրիս Ջիո Հովարդ Գեյբլ, ծնվել է 2012 թվականի հունվարի 19-ին։


== Ֆիլմագրություն ==


== Ծանոթագրություններ ==


== Աղբյուրներ ==
Ֆանկայք Archived 2017-05-20 at the Wayback Machine.
Բրայս Դալաս Հովարդը AskMen.com կայքում
Հարցազրույց ռուսերեն լեզվով